Prienų rajono savivaldybės tarybai

|  |
| --- |
| **SPRENDIMO „DĖL PRIENŲ RAJONO SAVIVALDYBĖS NEKILNOJAMOJO TURTO PERDAVIMO VALDYTI IR NAUDOTI PANAUDOS TEISE“ PROJEKTO** **AIŠKINAMASIS RAŠTAS** |

2020-04-02

Prienų rajono savivaldybei nuosavybės teise priklauso nekilnojamasis turtas, esantis J. Basanavičiaus g. 16, Prienų m. Patalpos, išvardytos sprendimo projekte, šiuo metu Prienų rajono savivaldybės nenaudojamos. Parengto sprendimo projekto tikslas – atsižvelgiant į Prienų rajono savivaldybės socialinių paslaugų centro (2019-10-02 raštas Nr. (3.5)-SD-92), Visuomenės gerovės asociacijos (2020-03-13 prašymas), asociacijos Meninio lavinimo studijos (2020-03-17 prašymas), Lietuvos aklųjų ir silpnaregių sąjungos (2020-03-23 prašymas) prašymus, leisti Socialinių paslaugų centrui ir minėtoms asociacijoms laikinai, t. y. 5 metus (su galimybe pratęsti sutartis dar 5 metams), valdyti ir naudotis pagal panaudos sutartis patalpomis, esančiomis J. Basanavičiaus g. 16, Prienų m. Socialinių paslaugų centras patalpas naudos įstaigos įstatuose nurodytai veiklai vykdyti; asociacijos – Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 2 dalyje nustatytiems tikslams vykdyti. Poveikis konkurencijai ir atitiktis valstybės pagalbos reikalavimams nėra įvertinti, kadangi Vyriausybė nėra patvirtinusi poveikio konkurencijai ir atitikties valstybės pagalbos reikalavimams įvertinimo tvarkos.

Siūlome pritarti parengtam sprendimo projektui.

Statybos ir ekonominės plėtros skyriaus vedėjas Tomas Žvirblys

Džiuljeta Čepeliauskienė, tel. (8 319) 61 173, el. p. dziuljeta.cepeliauskiene@prienai.lt